**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, ievērojot pašreizējo radušos situāciju uz Latvijas Republikas un Baltkrievijas Republikas robežas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un Ministru kabineta 2021. gada 10. augusta rīkojuma Nr. 518 “Par ārkārtējās situācijas izsludināšanu” 9.punktu:  “9. Izdevumus, kas saistīti ar šā rīkojuma izpildei nepieciešamo pasākumu īstenošanu, tai skaitā izdevumus par iesaistīto institūciju personāla virsstundu darbu un komandējumiem, finansēt no attiecīgajam mērķim institūcijām piešķirtajiem valsts budžeta līdzekļiem, kā arī pēc institūciju pamatota pieprasījuma – no valsts budžeta programmas 02.00.00 "Līdzekļi neparedzētiem gadījumiem". Šādos gadījumos lēmumu par finansējuma piešķiršanu pieņem Ministru kabinets.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā konstatēto Latvijas Republikas - Baltkrievijas Republikas valsts robežas nelikumīgās šķērsošanas gadījumu skaitu un šo valsts robežas nelikumīgās šķērsošanas gadījumu skaita straujo pieaugumu, kā arī ievērojot lielo kaimiņvalstī – Lietuvā fiksēto Lietuvas Republikas - Baltkrievijas Republikas valsts robežas nelikumīgās šķērsošanas gadījumu skaitu, Ministru kabinets 2021. gada 10. augustā izsludināja ārkārtējo situāciju no   2021. gada 11.augusta līdz 2021.gada 10.novembrim šādās administratīvajās teritorijās - Ludzas novadā, Krāslavas novadā, Augšdaugavas novadā un Daugavpils pilsētā.  Pamatojoties uz Ministru kabineta 2021. gada 10. augusta rīkojumu Nr. 518 “Par ārkārtējās situācijas izsludināšanu” Nacionālie bruņotie spēki (turpmāk – NBS) un Zemessardze veic šā rīkojuma izpildei nepieciešamo pasākumu īstenošanu:  1. sniedz palīdzību Valsts robežsardzei Latvijas Republikas–Baltkrievijas Republikas valsts robežas robežuzraudzības nodrošināšanā, lai nepieļautu robežas nelikumīgu šķērsošanu;  2. izmanto rīcībā esošos līdzekļus un procedūras, lai atturētu personas no Latvijas Republikas–Baltkrievijas Republikas valsts robežas nelikumīgas šķērsošanas;  3. konstatējot, ka persona ir nelikumīgi šķērsojusi Latvijas Republikas–Baltkrievijas Republikas valsts robežu, dot rīkojumu minētajai personai atgriezties valstī, no kuras persona šķērsoja robežu, un veic nepieciešamos pasākumus, lai pārliecinātos, ka minētā  persona izpilda šo rīkojumu;  4. sadarbībā ar Valsts robežsardzi un Pilsonības un migrācijas lietu pārvaldi nodrošina vietu un infrastruktūru, kur izmitināt personas, kas nelikumīgi šķērsojušas Latvijas Republikas–Baltkrievijas Republikas valsts robežu, kā arī personas, kas ieradušās no Baltkrievijas Republikas un iesniegušas iesniegumu par bēgļa vai alternatīvā statusa piešķiršanu.  Zemessargi dienesta uzdevumus Zemessardzē pilda no pamatdarba brīvajā laikā. Lai piedalītos dotajā uzdevumā, viņi nevar veikt savus ikdienas darba pienākumus, kas rada apgrūtinājumu zemessarga darba devējam.  Šobrīd no Aizsardzības resora finanšu līdzekļiem tiek finansēti degvielas izdevumi, sakaru pakalpojumi, dienesta uzdevumu izpilde kompensācija, uzturdevas kompensācija, saimniecības, higiēnas preces, dzeramais ūdens.  Zemessarga dienesta uzdevumu izpildes un apmācību kompensācijas apmēru un izmaksāšanas kārtību nosaka Ministru kabineta noteikumi [Nr. 948](http://likumi.lv/ta/id/219421-noteikumi-par-zemessargiem-izmaksajamo-dienesta-uzdevumu-izpildes-un-apmacibu-kompensaciju-zemessardzes-veteranu-prieksnieka) “Noteikumi par zemessargiem izmaksājamo dienesta uzdevumu izpildes un apmācību kompensāciju, Zemessardzes veterānu priekšnieka algu, kā arī zemessarga mantai nodarīto zaudējumu atlīdzību. Ņemot vērā ārkārtas situāciju nepieciešams noteikt lielāku Zemessarga dienesta uzdevumu izpildes kompensāciju (turpmāk – DUI). Šobrīd ņemot vērā ārkārtas situāciju nepieciešams noteikt DUI 25% lielāku par pamatlikmi, attiecīgi piemērojot koeficientu 1.25, līdzvērtīgi kā tiek piemērota piemaksa saskaņā ar Ministru kabineta noteikumu Nr.509 “Noteikumi par karavīra mēnešalgas un speciālo piemaksu noteikšanas kārtību un to apmēru” 6.punktu un tā dēļ vienlaicīgi ir arī sagatavots  Ministru kabineta rīkojuma projekts “Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”.  Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, lai segtu nepieciešamos izdevumus 140 400 *euro* apmērā par DUI izmaksu zemessargiem ārkārtējās situācijas laikā no 2021. gada 11. augusta līdz 2021. gada 10. novembrim. DUI pasākumu īstenošanā iesaistītajam zemessargam aprēķināta proporcionāli dienām, kurās zemessargs ir pildījis dienesta uzdevumus. Nepieciešamības gadījumā Aizsardzības ministrija sagatavos grozījumus šajā MK rīkojumā par papildu finanšu līdzekļiem no valsts budžeta programmas “Līdzekļi neparedzētiem gadījumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki un Zemessardze. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 140 400 | 0 | 0 | 0 | 0 | 0 |
| 2.1. valsts pamatbudžets | 0 | 140 400 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -140 400 | 0 | 0 | 0 | 0 | 0 |
| 3.1. valsts pamatbudžets | 0 | -140 400 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 140 400 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši rīkojumā noteiktajam periodam no 11. augusta līdz 10. novembrim, zemessargi atbalsta sniegšanā robežsardzei būs iesaistīti 90 dienas. Katru dienu atbalsta sniegšanā tiek iesaistītas divas maiņas, katra pa 12 stundām, kopā viens vads (32 zemessargi).  Aprēķini par papildu nepieciešamo finansējumu:   |  |  |  |  |  |  |  | | --- | --- | --- | --- | --- | --- | --- | | Mērķis | Pamatlikme | 25%\* | kopā | ZS skaits | Dienas | Kopā papildus | | DUI | 39.00 | 9.75 | 48.75 | 32 | 90 | **140 400** |   \* Šobrīd ņemot vērā ārkārtas situāciju nepieciešams noteikt DUI 25% lielāku par pamatlikmi, attiecīgi piemērojot koeficientu 1.25, līdzvērtīgi kā tiek piemērota piemaksa saskaņā ar Ministru kabineta noteikumu Nr.509 “Noteikumi par karavīra mēnešalgas un speciālo piemaksu noteikšanas kārtību un to apmēru” 6.punktu.  Papildus nepieciešamais finansējums tiks attiecināts uz EKK 1000 (Atlīdzība).  Aprēķins balstīts uz šobrīd uzdevumā iesaistīto zemessargu skaitu un, pasliktinoties ārkārtējai situācijai, iesaistīto zemessargu skaits un izdevumu apjoms var palielināties.  Izdevumi tiks segti Aizsardzības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Aizsardzības ministrijai normatīvajos aktos noteiktajā kārtībā sagatavots un iesniegs Finanšu ministrijā pieprasījumu par minēto līdzekļu piešķiršanu atbilstoši faktiski nepieciešamajam apmēram no valsts budžeta programmas "Līdzekļi neparedzētiem gadījumiem". | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts ir saistīts ar 2021. gada 10.augusta Ministru kabineta rīkojuma Nr.518 “Par ārkārtējās situācijas izsludināšanu” izpildi. |
| 2. | Atbildīgā institūcija | Nacionālie bruņotie spēki. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Aizsardzības ministrija (Nacionālie bruņotie spēki un Zemessardze). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Aizsardzība ministra vietā

Vides aizsardzības un reģionālās attīstības ministrs Artūrs Toms Plešs

Valsts sekretārs Jānis Garisons

Vaice 67335051

Aija.Vaice@mod.gov.lv